[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 2.10.2007

SEC(2007) 1238

РАБОТЕН ДОКУМЕНТ НА СЛУЖБИТЕ НА КОМИСИЯТА

Придружаващ Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограничения във връзка с пускането на пазара и употребата на някои опасни вещества и препарати 2-(2-метоксиетокси)етанол, 2-(2-бутоксиетокси)етанол, метилендифенил диизоцианат, циклохексан и амониев нитрат (изменение на Директива 76/769/ЕИО на Съвета) РЕЗЮМЕ НА ОЦЕНКАТА НА ВЪЗДЕЙСТВИЕ {COM(2007)559 окончателен } {SEC(2007) 1237}

Водеща ГД: Предприятия и индустрия

Други участващи служби: Околна среда; Здравеопазване и защита на потребителите; Трудова заетост, социални въпроси и равни възможности; Правосъдие, свобода и сигурност.

Планиране на дневен ред или референция на работна програма: 2007/ENTR/015

Контекст

Настоящото резюме на оценка на въздействието[1] придружава предложението за решение за изменение на Директива 76/769/ЕИО относно ограничения за пускането на пазара и употребата на някои опасни вещества и препарати.

Четири от веществата [2-(2- метоксиетокси) етанол (DEGME), 2-(2- бутоксиетокси) етанол (DEGBE), метилендифенил диизоцианат (MDI) и циклохексан] бяха подложени на оценка на риска за човешкото здраве и околната среда съгласно Регламент (ЕИО) № 793/93 относно оценката и контрола на рисковете от съществуващи вещества. Рискове за здравето на потребителите бяха идентифицирани при употребата на някои продукти, съдържащи тези вещества, а препоръчаната съгласно регламента стратегия за намаляване на риска е ограничения в пускането на пазара и употребата в съответствие с Директива 76/769/ЕИО. Настоящата оценка на въздействието подобрява тези препоръки и осигурява подкрепа за законодателно предложение.

Съгласно Регламент 793/93, амониевият нитрат не е приоритетно вещество. Въпреки това, бяха идентифицирани рискове от експлозии при използването му във високи концентрации в торове. Тези рискове трябва да бъдат разгледани в рамките на целия ЕС.

Процедурни въпроси и консултиране със заинтересовани страни

Проектопредложението беше обсъдено на няколко заседания на работната група на Комисията относно Директива 76/769/ЕИО, на които присъстваха представители на CEFIC, Европейския съвет по химическа промишленост. Бяха проведени консултации и с BEUC, Европейската организация на потребителите.

Амониевият нитрат беше обсъден от работна група на Комисията относно торовете. Държавите-членки и промишлеността, представлявана от Европейската асоциация на производителите на торове, се съгласиха, че всички амониево-нитратни торове с високо съдържание на азот следва да спазват хармонизираните изисквания за безопасност на ЕС и че трябва да се използва Директива 76/769/ЕИО (за да се обхванат както торове от ЕО, така и торове от отделни държави).

Бяха проучени и други правни актове, като директивата за обща безопасност на продуктите, регламента относно торовете, директивите относно класификацията, опаковането и етикетирането на опасни вещества и препарати, директивата относно автомобилния превоз на опасни товари, с оглед да се избегне правно припокриване или противоречия.

Определяне на проблема и цели на инициативата за политика

Оценките на риска за ЕС по отношение на DEGME, DEGBE, MDI и циклохексан идентифицираха рискове за потребителите от определени приложения и употреби, главно при кожна експозиция или вдишване. При амониевия нитрат съществува риск от експлозия при използването му във високи концентрации в торове. При никое от веществата не беше установен риск за околната среда. Проблемите, които трябва да се решат, са следните:

- DEGME: рискове за потребители при използване на DEGME в бои или препарати за отстраняване на бои.

- DEGBE: рискове за потребители при използване на DEGBE в бои при нанасяне чрез пръскане. Установена е пределно допустима безопасна концентрация от 3% DEGBE в бои за нанасяне чрез пръскане. При бои, различни от бои за нанасяне чрез пръскане, не беше установен риск за потребителите.

- MDI: рискове за потребители от MDI, съдържащ се в някои продукти, продавани за масовия потребител.

- Циклохексан: рискове за потребители при употребата на циклохексан в лепила на основата на неопрен за полагане на килими на големи подови площи.

- Амониев нитрат: торове с високо съдържание на азот, които отговарят на изискванията за безопасност, различни от тези, въведени на равнище ЕС, може да не се еднакво безопасни за селскостопански производители и дистрибутори в рамките на ЕС. Торове с високо съдържание на азот също така могат да се използват злонамерено за направа на експлозиви.

Целта на предложението е да се намалят или елиминират идентифицираните рискове.

Право на действие от страна на Комисията

Директива 76/769/ЕИО на Съвета цели създаване на хармонизирани правила, с оглед постигане на високо ниво на защита на човешкото здраве и околната среда в Общността и за избягване на различаващо се национално законодателство, което може да издигне бариери пред търговията в рамките на Общността. Това не може да се постигне, ако отговорността за действие бъде оставена единствено на държавите-членки. Тъй като определените проблеми се проявяват във всички държави-членки, действието на равнище Общност е най-подходящият и пропорционален начин да се елиминират или намалят идентифицираните рискове.

Сравнение на разнообразните варианти на политика за постигане на целите

Разнообразните варианти за постигане на поставените цели вземат предвид съществуващите пазарни ситуации за различните химически вещества, техните действителни употреби и последната информация от промишлеността и от компетентните органи на държавите-членки, известна на Комисията.

DEGME | Ефективност | Ефикасност |

Липса на действие | Много ниска: Рисковете за здравето на потребителите няма да намалеят. Държавите-членки биха могли да приемат различаващи се правила с неблагоприятно въздействие върху вътрешния пазар. | Ниска: Няма да има извънредни разходи за промишлеността, но целите няма да бъдат постигнати. |

Доброволно действие от страна на промишлеността | Много ниска: Трудности при създаването на доброволно споразумение с всички участници и наблюдение на МСП и вносни продукти. Здравето на потребителите няма да бъде гарантирано. | Средна: Административните разходи за промишлеността за създаване, налагане и наблюдение на доброволен ангажимент могат да бъдат значителни. |

Допълнителни инструкции за употреба върху продуктите, съдържащи DEGME “Само за професионални потребители“ | Средна: Това ще разубеди потребителите от използването на подобни продукти, в случай че имат достъп до продукти, предвидени само за професионални потребители. | Ниска: Допълнителни разходи за дружествата за етикетиране на всички продукти без полза за здравето на потребителите, тъй като продуктите вече се продават по различни канали за потребители и професионалисти. |

Пълна забрана за употреба от страна на потребители | Висока: Бои и препарати за отстраняване на бои, съдържащи DEGME, няма да могат да се появят отново на пазара на ЕС. Защитата на здравето на потребителите ще бъде гарантирано. | Висока: Без допълнителни разходи за дружествата, тъй като боите и препаратите за отстраняване на бои, съдържащи DEGME, понастоящем не са достъпни на пазара на ЕС за употреба от страна на потребители. |

DEGBE | Ефективност | Ефикасност |

Липса на действие | Много ниска: Рисковете за здравето на потребителите няма да намалеят. Държавите-членки биха могли да приемат различаващи се правила с неблагоприятно въздействие върху вътрешния пазар | Ниска: Няма да има извънредни разходи за промишлеността, но целите няма да бъдат постигнати. |

Доброволно действие от страна на промишлеността | Много ниска: Трудности при създаването на споразумение с участието на големи, както и малки и средни предприятия и вносни продукти. Здравето на потребителите няма да бъде гарантирано. | Средна: Административните разходи за промишлеността за създаване, налагане и наблюдение на доброволен ангажимент могат да бъдат значителни. |

Допълнителни инструкции за употреба върху някои бои, съдържащи DEGBE „Да не се използва в средства за пръскане на боя“ върху бои, различни от бои за нанасяне чрез пръскане с над 3% DEGBE “Само за професионални потребители“ за бои за нанасяне чрез пръскане съдържащи 3% DEGBE | Висока: Потребителите ще бъдат предупредени да не пръскат с бои, ако те съдържат >3% DEGBE. Средна: Това ще разубеди потребителите от използване на подобни продукти, в случай че имат достъп до продукти, предвидени само за професионални потребители | Средна: Дружествата ще поемат допълнителни разходи за промяна на етикетирането на продуктите, които могат да се намалят чрез предвиждане на по-дълъг преходен период. Ниска: Допълнителни разходи за дружествата за етикетиране на всички продукти без полза за здравето на потребителите, тъй като продуктите вече се продават по различни канали за потребители и професионалисти. |

Максимално допустима концентрация от 3% DEGBE в бои за нанасяне чрез пръскане | Висока: Максимално допустима концентрация от 3% за DEGBE в бои за нанасяне чрез пръскане елиминира рисковете за потребителите. | Висока: Много ограничени разходи от изтеглянето или преформулирането на тези малко на брой оставащи бои за нанасяне чрез пръскане, съдържащи над 3% DEGBE. |

Пълна забрана на бои за нанасяне чрез пръскане с DEGBE за потребители | Висока: Няма да има достъпни бои за нанасяне чрез пръскане с DEGBE и здравето на потребителите ще бъде гарантирано. | Много ниска: Необходимостта от изтегляне или ново формулиране на всички бои за нанасяне чрез пръскане, съдържащи DEGBE, ще доведе до значителни разходи. Загуба в оборота и намаляване на заетостта за дружества, неспособни да заменят DEGBE в своите формули. |

MDI | Ефективност | Ефикасност |

Липса на действие | Много ниска: Потенциалните рискове за здравето на потребителите няма да се намалят. Държавите-членки биха могли да приемат различаващи се правила с неблагоприятно въздействие върху вътрешния пазар | Ниска: Няма да има извънредни разходи за промишлеността, но целите няма да бъдат постигнати. |

Доброволно действие от страна на промишлеността | Много ниска: Трудности при създаването на споразумение с всички участници (особено поради факта, че няма достъпни алтернативи за всички приложения) и наблюдение на малки и средни предприятия и вносни продукти. Здравето на потребителите няма да бъде гарантирано. | Средна: Административните разходи за промишлеността за създаване, налагане и наблюдение на доброволен ангажимент могат да бъдат значителни. |

Подходящи лични предпазни средства, продавани с продукти, съдържащи MDI Кожни предпазни средства (ръкавици) Инхалаторни предпазни средства (маски) | Висока до средна: Системната употреба на ръкавици значително ще намали кожната експозиция. Допълнение под формата на чифт ръкавици към продуктите е по-ефективно, отколкото само указание на етикета. Ниска: Потребителите няма да носят маска за краткотрайни приложения и няма да заплатят високата цена за ефективни маски. | Висока: Ръкавиците от полиетилен са по-евтини (0,15 EUR на кутия) и по-удобни за употреба, отколкото нитрилови (3,5 EUR) или неопренови (10 EUR) материали и биха били достатъчно ефективни за защита на потребителите. Общите разходи за добавяне на полиетиленови ръкавици са само около 2% от разходите по продукта. Много ниска: Задължителните маски не са пропорционални на честотата (времетраенето) на употреба на продукти с MDI и на цялостната експозиция. Най-подходящите маски струват около 70 EUR (т.е. до 10 пъти по-скъпи от кутия с OCF). |

Подходящи инструкции за употреба върху продукти, съдържащи MDI „Може да предизвика алергична реакция при лица, чувствителни към диизоцианати, различни от MDI“ „Може да предизвика реакции, характерни за астма, при лица с астма” „Може да причини кожни реакции при лица, страдащи от кожни проблеми“ „Използвай маска с противогазов филтър (т.е. маска тип EN 14387:2004 с филтър тип A1) при слаба вентилация“” | Средна: Специфичните инструкции ще информират и предпазят потребители при употреба на продукти с MDI. Предупреждението да носят маска при лоша вентилация ще насърчи потребителите да подобрят вентилацията и ще гарантира, че професионалистите използват маска при необходимост. | Висока: Дружествата ще бъдат изправени пред допълнителни разходи поради смяна в етикетирането. Въздействието може да се намали чрез позволяване на по-дълъг преходен период. |

Пълна забрана за употреба от страна на потребителите | Висока: Рисковете от продукти с MDI за потребителите ще бъдат елиминирани. | Много ниска: Забраната на продукти, съдържащи MDI, не е пропорционална на рисковете за потребителите. Пряката загуба от забрана на всички продукти, съдържащи MDI, ще бъде около 200 милиона EUR оборот за цялата производствена верига. Около 100 работни места по-малко в компании-производители и допълнителни загуби на работни места в магазини „Направи си сам“. Има някои достъпни алтернативи на MDI, но те не включват всички употреби и нямат същите качества като MDI. |

ЦИКЛОХЕКСАН | Ефективност | Ефикасност |

Липса на действие | Много ниска: Рисковете за здравето на потребителите няма да намалеят. Държавите-членки биха могли да приемат различаващи се правила с неблагоприятно въздействие върху вътрешния пазар | Ниска: Няма да има извънредни разходи за промишлеността, но целите няма да бъдат постигнати. |

Доброволно действие от страна на промишлеността | Много ниска: Трудности при създаването на споразумение за доброволно действие с всички засегнати дружества и наблюдение на малки и средни предприятия и вносни продукти. Здравето на потребителите няма да бъде гарантирано. | Средна: Административните разходи за промишлеността за създаване, налагане и наблюдение на доброволен ангажимент могат да бъдат значителни. |

Регулаторно намаляване на размера на опаковката | Средна: Намаляване на обема на опаковката на 650 г ще намали повърхностната площ при прилагане и експозиция. | Средна до висока: Максимално допустим обем от 650 г няма да доведе до значителни икономически разходи за промишлеността. Ще има необходимост от допълване на мярката чрез подходящи инструкции за етикетиране. |

Подходящи инструкции за работа и употреба, добавени върху опаковката „Да не се използва за полагане на килим“ „Да не се използва при лоша вентилация“ | Средна: специфичните предупреждения ще разубедят потребителите от използване на лепила на основата на неопрен, съдържащи циклохексан, при лоша вентилация и за полагане на килими. | Висока: Допълнителни разходи за промишлеността поради промяната на етикетирането. Въздействието на тези разходи може да се намали чрез позволяване на по-дълъг преходен период. |

Пълна забрана за употреба от страна на потребителите | Висока: Здравето на потребителите ще бъде напълно гарантирано. | Ниска: Големи разходи, тъй като понастоящем няма алтернативи за заменяне на циклохексан, особено при приложения с малък мащаб, например поправка на обувки. |

АМОНИЕВ НИТРАТ | Ефективност | Ефикасност |

Липса на действие | Много ниска: Идентифицираните рискове няма да намалеят. | Ниска: Без допълнителни разходи за дружествата, но и без ползи. |

Доброволно действие от страна на промишлеността | Много ниска: Доброволното спазване на стандартите за безопасност на Регламент 2003/2003 на Европейския парламент и на Съвета вече е възможно, но не винаги се използва. Трудности при наблюдението на малки и средни предприятия и също така вносни продукти. | Ниска: Трудно за прилагане поради фрагментарното естество на доставките за промишлеността. Административните разходи за промишлеността за създаване, налагане и наблюдение на доброволен ангажимент могат да бъдат значителни. |

Намаляване на съдържанието на азот във всички торове с амониев нитрат (АН) | Висока: добавянето на калциев или магнезиев карбонат ще намали съдържанието на АН под признатата за безопасна граница от 28%, за да се избегне детонация. | Ниска: Допълнителни разходи от 10% за превоз и съхранение поради наличие на инертни вещества. Без ползи, тъй като повечето почви не изискват допълнителен карбонат. |

Пускане на пазара на продукти със съдържание на азот >28% само ако са съобразени с изискванията за безопасност на Регламент (ЕО) № 2003/2003 и ограничаване на употребата от страна на потребители на продукти със съдържание на азот <20% | Висока: Рисковете от непредизвикана експлозия са ефективно намалени, тъй като всички торове ще се съобразяват с хармонизираната спецификация за безопасност на Регламент 2003/2003 на Европейския парламент и на Съвета. Само професионалните потребители ще имат достъп до торове, които могат да се използват неправилно. | Висока: незначителни допълнителни разходи за изменение на състава и качествата на торовете и гарантиране на съобразяване с теста за детонация. Пренебрежими загуби в продажбата за масовия потребител(на населението), които ще се компенсират чрез продажбата на други видове торове. |

Заключения

- DEGME

Общата забрана за пускане на пазара на бои и препарати за отстраняване на бои, съдържащи DEGME, за употреба от страна на потребителите е ефективна и ефикасна мярка за елиминиране на рисковете за потребителите. От проведения анализ няма допълнителни разходи за промишлеността, следователно тази мярка ще бъде пропорционална.

- DEGBE

Задаването на максимално допустима стойност от 3% за DEGBE в бои за нанасяне чрез пръскане, продавани за масовия потребител, е ефективна и ефикасна мярка за елиминиране на рисковете за потребителите. Тази мярка няма да породи големи разходи за промишлеността, тъй като съдържанието на DEGBE в повечето бои за нанасяне чрез пръскане вече е около или под 3%. Допълнителната инструкция „ Да не се използва в средства за пръскане на боя“ върху всички други бои, съдържащи DEGBE над границата от 3%, ще предотврати неправилна употреба от страна на потребителите. Разходите за промишлеността за промяна на етикетирането са ограничени и могат да бъдат намалени чрез по-дълъг преходен период. Следователно, тази мярка ще бъде пропорционална.

- MDI

Изискването да се добавят полиетиленови ръкавици и специфичните предупреждения и инструкции за употреба към всички продукти, съдържащи MDI, продавани за масовия потребител, са ефективна и ефикасна мярка за намаляване на рисковете за здравето на потребителите. Потребителите могат да намалят кожната експозиция и ще бъдат добре информирани, за да се избегне неправилна употреба при прилагане на продукти с MDI. Разходите, свързани с полиетиленовите ръкавици, са ниски в сравнение с цената на продукта, а разходите за промяна на етикетирането могат да бъдат намалени чрез по-дълъг преходен период. Следователно, тези мерки ще бъдат пропорционални.

В хода на дейността на работната група на Комисията относно Директива 76/769/ЕИО беше заключено, че има необходимост от проучване, за да се съберат повече данни относно възможни случаи на респираторна алергия, дължаща се на продукти, съдържащи MDI. На базата на резултатите от това проучване трябва да бъдат разгледани допълнителни предпазни мерки, ако рисковете за потребителите се потвърдят.

- Циклохексан

Допълнителното етикетиране с „ Да не се използва за полагане на килими“ и „Да не се използва при лоша вентилация“ , както и намален размер на опаковката на 650 г за лепила на неопренова основа, съдържащи циклохексан и продавани за масовия потребител, са ефективни и ефикасни мерки за намаляване на рисковете за потребителите. Разходите за промишлеността за промяна на етикетирането не са много високи и могат да бъдат намалени чрез по-дълъг преходен период. Следователно, тези мерки ще бъдат пропорционални.

- Амониев нитрат (АН)

Ограничаването на пускането на пазара на АН торове с високо съдържание на азот (>28%), така че те да са съобразени с изискванията за безопасност на Регламент (ЕО) № 2003/2003, е най-ефективният и икономически целесъобразен вариант, с оглед да се гарантира, че всички АН торове се съобразяват с хармонизирани стандарти за безопасност. Продажбите за масовия потребител ще бъдат ограничени до торове, съдържащи <20% азот: загубите от продажбите ще бъдат пренебрежими. Следователно мярката ще бъде пропорционална.

Наблюдение и оценка

Държавите-членки разполагат с отдавна установени механизми и са определили органи, които да наблюдават спазването на ограниченията на Директива 76/769/ЕИО. Същите тези структури могат да бъдат използвани съгласно Директива (ЕО) 1907/2006, с оглед да се наблюдава спазването на новите ограничения в настоящото предложение, което на свой ред няма да доведе до значителна административна тежест.

[1] Пълната версия на английски език е достъпна на интернет страницата : http://ec.europa.eu/enterprise/chemicals/studies_en.htm